**ΑΝΑΚΟΙΝΩΣΗ**

Σας ανακοινώνουμε ότι, ξεκινάει μέσω των ΚΕΠ η υποβολή αιτήσεων για την καταβολή εισοδηματικής ενίσχυσης οικογενειών ορεινών και μειονεκτικών περιοχών.

**Η προθεσμία υποβολής είναι μέχρι 15-05-2020**

**ΔΙΚΑΙΟΛΟΓΗΤΙΚΑ**

**1. Βεβαίωση του Δημάρχου** του τόπου κατοικίας του δικαιούχου, από την οποία να προκύπτει η επί διετία τουλάχιστον συνεχής διαμονή του σε συγκεκριμένη ορεινή και μειονεκτική περιοχή των Οδηγιών 85 /148 / ΕΟΚ και 93 / 66 / ΕΟΚ.

**2. Αντίγραφο της πράξης διοικητικού ή διορθωτικού προσδιορισμού φόρου (εκκαθαριστικό σημείωμα)** της δήλωσης φορολογίας εισοδήματος Ε1 του φορολογικού έτους (εισοδήματα 2018) που προηγείται του έτους για το οποίο αιτείται η εισοδηματική ενίσχυση, καθώς και της **αντίστοιχης δήλωσης φορολογίας εισοδήματος (Έντυπο Ε1)**. Σε περίπτωση έγγαμων ή όσων έχουν συνάψει σύμφωνο συμβίωσης, εφόσον υποβάλλεται ξεχωριστή δήλωση φορολογίας εισοδήματος, απαιτείται και από τους δύο συζύγους η προσκόμιση των κατά τα ανωτέρω φορολογικών δηλώσεων και των αντίστοιχων πράξεων διοικητικού προσδιορισμού φόρου.

**3. Εκτύπωση της εικόνας αποδοχών** σύμφωνα με τα ηλεκτρονικά αρχεία εργοδοτών φορέων του προαναφερόμενου έτους για τους δύο συζύγους ή τα μέρη συμφώνου συμβίωσης.

*Αν κατά τον χρόνο υποβολής της αίτησης δεν έχει εκκαθαριστεί η δήλωση φορολογίας εισοδήματος, υποβάλλεται το Έντυπο Ε1 και, στη συνέχεια, προσκομίζονται αντίγραφο της πράξης διοικητικού ή διορθωτικού προσδιορισμού φόρου και η εκτύπωση της εικόνας αποδοχών και για τους δύο συζύγους ή τα μέρη συμφώνου συμβίωσης.*

**4. Φωτοαντίγραφο του Δελτίου Αστυνομικής Ταυτότητας ή του Διαβατηρίου**.

**5. Πρόσφατη/ο βεβαίωση ή πιστοποιητικό οικογενειακής κατάστασης**. Οι Ευρωπαίοι πολίτες που δεν έχουν οικογενειακή μερίδα στην Ελλάδα, υποβάλλουν δημόσιο έγγραφο που να αποδεικνύει την οικογενειακή τους κατάσταση ή επικυρωμένο φωτο/φο της πράξης συμφώνου συμβίωσης στην αντίστοιχη περίπτωση.

**6. Φωτοαντίγραφο πρώτης σελίδας του βιβλιαρίου καταθετικού λογαριασμού Τράπεζας ή των ΕΛ.ΤΑ**., με δικαιούχο ή συνδικαιούχο τον/την αιτούντα/ούσα, από την οποία να προκύπτει ο αριθμός ΙΒΑΝ.

Το ετήσιο οικογενειακό εισόδημα δεν πρέπει να υπερβαίνει τα 4.700 €

ΠΡΟΣΟΧΗ : Η υποβολή της αίτησης στο ΚΕΠ θα γίνει αυστηρά με ραντεβού (έπειτα από προσυνεννόηση τηλεφωνική) λόγω των έκτακτων συνθηκών που επικρατούν.

ΤΗΛ.ΕΠΙΚ. ΚΕΠ : 2521351372 – 2521351366 - 2521351369